Karen Smith
Karen Smith väitteli Michiganin yliopistossa tohtoriksi 1993. Hänen väitöskirjansa ("Tight Closure of Parameter Ideals and F-Rationality") käsittelee kommutatiivisen eli vaihdannaisen algebran teemoja. Hän esittelee siinä niin kutsutun tiukan sulkeuman periaatetta ja sen soveltamista parametrisiin ideaaleihin ja F-rationaliteettiin. Tiukan sulkeuman käsitteen keksivät aikanaan matemaatikot Melvin Hochster ja Craig Huneke.
Karen Smith
Tieteellisten artikkeleiden ohella Smith on kirjoittanut muutamia kirjoja matematiikan alalta. Vuonna 2000 ilmestyi algebrallisen geometrian perusoppikirja, jonka hän kirjoitti Lauri Kahanpään, Pekka Kekäläisen ja William Travesin kanssa.